ไฟป่าล้อมเชียงใหม่ ควันท่วมเมือง ที่เชียงดาว PM 2.5 พุ่ง 535 มคก.
เชียงใหม่ ตกอยู่ในวงแหวนแห่งไฟ ศุกร์13 มี.ค. พบจุดฮอตสปอต 683 จุด ส่งผลให้ค่าฝุ่น PM 2.5 พุ่งกระฉูดที่ อ.เชียงดาว สูงสุดทำสถิติ สูงถึง 535 ไมโครกรัมฯ ต้องขอสนับสนุน ฮ.จาก ปภ.มาประจำการเริ่มวันจันทร์นี้เชียงใหม่อ่วมหนัก ผู้สื่อข่าวรายงานว่า เวลา 11.47 น. วันที่ 13 มี.ค. ค่าฝุ่นละอองขนาดเล็ก หรือ PM 2.5 ในตัวเมืองพุ่งขึ้นถึง 357 ไมโครกรัมฯ อ.เชียงดาว สูงสุดถึง 535 ไมโครกรัมฯ สูงกว่าทุกๆวัน โดยในเมืองเชียงใหม่มองจากตัวเมืองไปยังดอยสุเทพไม่เห็น และเมื่อมองจากจุดชมวิวดอยสุเทพลงมาเห็นตัวเมืองลางเลือนถูกหมอกควันปกคลุมขาวโพลน ซึ่งปัญหาที่เกิดขึ้นชาวเชียงใหม่ต้องใช้หน้ากากอนามัยสวมตลอดเวลาที่ออกจากบ้าน และจะมีอาการแสบตากันจำนวนมากนายเจริญฤทธิ์ สงวนสัตย์ ผู้ว่าราชการจังหวัดเชียงใหม่ ในฐานะผู้อำนวยการศูนย์บัญชาการป้องกันและแก้ไขปัญหาฝุ่นละอองขนาดเล็ก PM 2.5 จังหวัดเชียงใหม่ เปิดเผยว่า ช่วงเช้าที่ผ่านมาจังหวัดเชียงใหม่พบจุด Hotspot (รอบเช้า) จำนวน 683 จุด อยู่ในพื้นที่ป่าสงวนแห่งชาติ 268 จุด ป่าอนุรักษ์ 404 จุด เขต สปก. 1 จุด ชุมชนและอื่นๆ 10 จุด โดยอำเภอที่เกิดจุดความร้อนมากที่สุด คือ อำเภออมก๋อย 107 จุด อำเภอพร้าว 101 จุด และอำเภอฮอด 70 จุด ตามลำดับ ซึ่งเจ้าหน้าที่ได้เร่งดำเนินการดับไฟป่าที่เกิดขึ้นในแต่ละพื้นที่อย่างเร่งด่วนแล้วจากการตรวจสอบพบว่า จุดที่เกิดไฟป่าอยู่ในพื้นที่เขาลาดชันยากต่อการเข้าถึง โดยต้องใช้เวลานานกว่าจะควบคุมไฟไม่ให้ลุกลามเป็นวงกว้างได้ทั้งนี้ ได้ขอรับการสนับสนุนเฮลิคอปเตอร์ของกรมการป้องกันและบรรเทาสาธารณภัย เพื่อสนับสนุนภารกิจดับไฟป่าในพื้นที่ 9 จังหวัดภาคเหนือ โดยจะมาประจำการอยู่ที่จังหวัดเชียงใหม่ตั้งแต่วันที่ 16 มีนาคมนี้ เป็นต้นไป.
เชียงใหม่ ตกอยู่ในวงแหวนแห่งไฟ ศุกร์ 13 มี.ค. พบจุดฮอตสปอต 683 จุด ส่งผลให้ค่าฝุ่น PM 2.5 พุ่งกระฉูดที่ อ.เชียงดาว สูงสุดทำสถิติ สูงถึง 535 ไมโครกรัมฯ ต้องขอสนับสนุน ฮ.จาก ปภ.มาประจำการ 
ไฟป่า,ควันไฟป่า,PM2.5,ไฟป่าภาคเหนือ,ข่าวทั่วไป